Datuk **Ahmad Izham Omar** (lahir 15 Disember 1969) ialah seorang usahawan dan pemuzik Malaysia. Beliau sebelum ini memegang jawatan sebagai Ketua Pegawai Operasi Rangkaian Televisyen Media Prima dan Ketua Pegawai Eksekutif Primeworks Studios dan Alt Media. Kini, beliau memegang jawatan sebagai Ketua Penjelajah Komet Productions.

Kerjaya
-------

Sebelum ini, beliau pernah memegang jawatan Ketua Pegawai Eksekutif dan Pengarah Eksekutif Metropolitan TV Sdn Bhd (8TV), Ketua Radio Rangkaian Radio Media Prima dan Pengarah syarikat rakaman muzik Monkey Bone Records. Pada mulanya, beliau menjadi pengasas dan juga Pengarah Pengurusan syarikat rakaman Positive Tone sejak 1994 hingga penutupannya pada 2002, di samping juga menjadi Pengarah A&R EMI Malaysia pada tahun 2001–2003.

Ahmad Izham memegang ijazah Sarjana Muda Muzik, Penerbitan dan Kejuruteraan Muzik dari Kolej Muzik Berklee pada tahun 1991, dan Sarjana Pentadbiran Perniagaaan dari Universiti Suffolk pada tahun 1994. Sewaktu menerajui Positive Tone, beliau dapat menemui dan menyerlahkan bakat-bakat baru dalam industri muzik rakaman tanahair, seperti OAG, Poetic Ammo, Innuendo dan Too Phat. Beliau menyertai 8TV sebagai Ketua Pegawai Operasi sewaktu stesen ini dibuka pada awal tahun 2004, dan beliau menjadi penerbit di sebalik rancangan-rancangan hebat seperti *Malaysian Idol*, *One in a Million* dan *Project Superstar* yang berjaya mencungkil bakat-bakat nyanyian baru seperti Jaclyn Victor dan Faizal Tahir.

Beliau juga bertindak sebagai Pengarah Urusan Primeworks Studios selama 9 tahun sebelum meninggalkannya untuk menyertai Disney+ Asia Tenggara pada November 2020 sebagai Ketua Eksekutif Kandungan sehingga 2023.

Kehidupan peribadi
------------------

Ahmad Izham merupakan anak kepada pasangan Omar Othman dan Jaybah Ibrahim. Beliau ialah adik kepada Pengarah Urusan AirAsia, Aireen Omar.

Filmografi
----------

### Filem

Semua filem berikut bertindak sebagai penerbit eksekutif kecuali dinyatakan.

| Tahun | Filem | Catatan |
| --- | --- | --- |
| 2014 | *Mamak Cupcake* | Penulis cerita |
| 2017 | *J Revolusi* |  |
| 2018 | *Pulang* | Juga sebagai penulis lakon layar, penulis cerita, komposer tema (The Goodbye Theme) |
| 2019 | *Sangkar* |  |
| *Ejen Ali: The Movie* |  |
| 2021 | *J2: J Retribusi* |  |

### Siri televisyen dan drama

Semua siri bertindak sebagai penerbit eksekutif kecuali dinyatakan

| Tahun | Siri | Catatan |
| --- | --- | --- |
| 2016-2018 | *Ejen Ali* |  |
| 2019-2020 | *Alif & Sofia* | Musim 1 dan 2 bersama Airin Zainul |
| 2023 | *Special Force: Anarchy* |  |

Rujukan
-------

1. 1 2  Ahmad Izham Omar becomes Executive Director of 8tv[*pautan mati kekal*], Voize.my, 28 Februari 2010. Diambil 15 Februari 2011.
2. 1 2  Ahmad Izham Omar di Linkedin[*pautan mati kekal*]. Diambil 15 Februari 2011.
3. ↑  HM, Bisnes (2020-10-30). "Khairul Anwar ganti Izham Omar ketuai Primeworks Studios". *Harian Metro* (dalam bahasa Inggeris). Dicapai pada 2024-02-28.
4. ↑  "Media Prima says Primeworks Studios CEO leaving to pursue new challenges". *The Edge Malaysia*. Dicapai pada 2024-02-28.
5. ↑  "Disney+ hires Media Prima's Ahmad Izham Omar as creative chief". *Marketing-Interactive* (dalam bahasa Inggeris). 2020-11-17. Dicapai pada 2024-02-28.
6. ↑  Mana saya mau letak ni! The Nut Graph (9 Julai 2009). Diperoleh pada 12 Disember 2010.

Pautan luar
-----------

* Tapak web rasmi
* Ahmad Izham Omar di Instagram
* Ahmad Izham Omar di Twitter
* Ahmad Izham Omar di Pangkalan Data Filem Internet (IMDb)

|  |  |
| --- | --- |
| Kawalan kewibawaan Sunting ini di Wikidata | 
* MusicBrainz (artis)

 |